रैगर महासभा के लिए चुनाव में नाम वापसी के बाद स्थिति स्पष्ट
भास्कर न्यूज | सवाई माधोपुर
अखिलभारतीय रैगर महासभा के विभिन्न पदों के नामांकन एवं नाम वापसी के बाद चुनाव नामांकन पूर्ण हो गया है। चुनाव अधिकारी रामसहाय बाकोलिया ने बताया कि अंतिम रूप से नाम वापसी के बाद हरिप्रसाद तगाया को निर्विरोध अध्यक्ष निर्वाचित होना तय हो गया है। इसी प्रकार सचिव पद के लिए अशोक कुमार मन्नूलाल अटल को, सह सचिव के रूप में कालूराम रामकिशन गुसाईवाल को प्रचार प्रसार सचिव के रूप में ओमप्रकाश बाकोलिया राजेश, कोषाध्यक्ष के रूप में जियाराम को तथा कार्यकारिणी सदस्य के रूप में 11 सदस्य निर्विरोध चुने जाने तय है। अब उपाध्यक्ष पद के लिए भगवान सहाय, लालचंद बोहरा एवं सुरेश कुमार के बीच, महासचिव के लिए नेमराज बाकोलिया एवं बंशीलाल जैलिया के बीच मुकाबला रह गया है। इन पदोें के लिए मतदान 10 जनवरी को होगा।
mag_Deva bho_Deva hin_Deva